Σίπκοβο

Το Σίπκοβο (βουλγ. Шипково) είναι ορεινό χωριό της Βουλγαρίας, κτισμένο πάνω στην οροσειρά του Αίμου, στον Δήμο Τροϊάν της Επαρχίας Λόβετς. Τον Μάρτιο του 2024 ο πληθυσμός του χωριού ήταν 492 κάτοικοι«дата 15.03.2024» στο www.grao.bg έναντι 664 κατοίκων το 2013. Το υψόμετρο του χωριού είναι 790 μέτρα πάνω από την επιφάνεια της θάλασσας, ενώ η έκταση της διοικητικής του περιοχής είναι 43,48 τετραγωνικά χιλιόμετρα. Το Σίπκοβο απέχει 103 χιλιόμετρα σε ευθεία γραμμή από την πρωτεύουσα της Βουλγαρίας Σόφια και 20 από την πόλη Τροϊάν.

Το Σίπκοβο αναφέρεται από το έτος 1630, αλλά είναι γνωστό για τις μεταλλικές ιαματικές θερμές πηγές του, ως κέντρο λουτροθεραπείας, από την αρχαιότητα. Η κυρίως πηγή έχει θερμοκρασία νερού 32 °C και παροχή έως 10 λίτρα ανά δευτερόλεπτο, και απέχει δύο χιλιόμετρα από το κέντρο του χωριού. Υπάρχουν ξενοδοχεία και ενοικιαζόμενα σπίτια.

Παραπομπές

 Εξωτερικοί σύνδεσμοι 
 Το Σίπκοβο στο Guide Bulgaria

Σιπκοβο